'શુભ મંગલ સાવધાન' એ તમિલ ફિલ્મ 'કલ્યાણા સામાયલ સાધમ'ની રિમેક છે, બંને ફિલ્મોના ડાયરેક્ટર આર.એસ.પ્રસન્ના જ છે. આ ફિલ્મનો પ્લસ પોઇન્ટ એ છે કે, વિષય સંવેદનશીલ હોવા છતાં ફિલ્મ જોતી વખતે તમને ક્યાંય અસ્થિરતા કે વલ્ગારિટી નહીં અનુભવાય. ડાયરેક્ટરે પુરૂષોના આ પ્રોબ્લેમને હળવી રીતે અને ઘણી રમુજી રીતે રજૂ કર્યો છે. પરંતુ ફિલ્મના સેકન્ડ હાફમાં જાણે ડાયરેક્ટરના હોડી ફંટાઇ જાય છે. સેકન્ડ હાફમાં દર્શકોને ઘણા એવા પ્રિ-મેચ્યોર ઝાટકા મળે છે, જે વાર્તામાં બિલકુલ ફિટ નથી બેસતા. ફિલ્મની શરૂઆત ઘણી સુંદર છે, જ્યારે ક્લાઇમેક્સમાં અનેક ગોટાળા વળ્યા હોય એવું લાગે છે. નબળા ક્લાઇમેક્સને કારણે ફિલ્મનો ઉત્સાહ જળાવાઇ નથી રહેતો.